jkorsvik/nowiki_second_scrape_merged huggingface dataset:
Darren Hayes

Darren Stanley Hayes (født 8. mai 1972 i Brisbane, Australia) er en australsk sanger og komponist. Han var et av medlemmene i den nå oppløste duoen Savage Garden. Siden 2002 har Hayes jobbet med sine egne soloprosjekt. I 2004 bosatte han seg i London med sin partner Richard Cullen.


== Savage Garden ==
Hayes var vokalist i den australske pop-duoen Savage Garden, som i tillegg til Hayes besto av Daniel Jones. I 1996 ga de ut sin første singel, «I Want You». Debutalbumet Savage Garden ble utgitt i 1997, og ble svært populært blant annet i USA. Gruppens andre album, Affirmation, ble utgitt i 1999. Hayes og Jones gikk hver til sitt i 2001.


== Soloalbumer ==
I 2002 kom Hayes ut med sitt første soloalbum, som hadde tittelen Spin. Sjangermessig lignet det på albumet Affirmation. Det ble produsert av Walter Afanasieff, som også produserte Affirmation. Spin solgte rundt 2 millioner eksemplarer på verdensbasis, og det ble gitt ut flere singler fra albumet, blant annet «Insatiable», «Strange Relationship», «Crush (1980 Me)» og «I Miss You». I 2004 ga Hayes ut sitt andre soloalbum, med tittelen The Tension and the Spark. Det hadde et mer personlig preg og mørkere tekster enn Spin, og solgte mye dårligere. Dette førte etterhvert til at Darren brøt med plateselskapet Columbia i 2006, og startet sitt eget plateselskap som han kalte Powdered Sugar. I 2007 ga han ut albumet This Delicate Thing We've Made på eget selskap. Hayes' fjerde soloalbum var ferdig høsten 2010, og en ny singel ble sluppet fra dette albumet senvåren 2011. Albumet ble utgitt høsten 2011.


== Referanser ==


== Eksterne lenker ==
(en) Offisielt nettsted 
(en) Darren Hayes – kategori av bilder, video eller lyd på Commons 
(en) Darren Hayes på Internet Movie Database 
(en) Darren Hayes hos The Movie Database 
(en) Darren Hayes på Apple Music 
(en) Darren Hayes på Discogs 
(en) Darren Hayes på MusicBrainz 
(en) Darren Hayes på SoundCloud 
(en) Darren Hayes på Spotify 
(en) Darren Hayes på Songkick 
(en) Darren Hayes på Last.fm 
(en) Darren Hayes på Genius — sangtekster 
(en) Darren Hayes på AllMusic
Bautzen

Bautzen (sorbisk: Budyšin) er en tysk by i Sachsen. Byen har 42 000 innbyggere.


== Historie ==
Byen nevnes første gang 1002 under navnet civitas Budusin, og var en viktig handelsby i middelalderen. Bautzen lå under den kalde krigen i DDR og var beryktet for sine straffeanstalter. Bautzen I ble brukte som offisielt fengsel og hadde klengenavnet Gelbes Elend (Den gule elendighet), mens det hemmelige Bautzen II ble brukt for samvittighetsfanger. Bautzen I er fortsatt brukt som fengsel mens Bautzen II har vært et minnested siden 1993.


== Demografi ==
Bautzen regnes som det politiske og kulturelle sentrum for sorberne. Folkegruppen utgjør imidlertid kun mellom 5 og 10 prosent av byens befolkning.


== Vennskapsbyer ==
Bautzen er vennskapsby med Worms og Heidelberg i Baden-Württemberg, Jablonec nad Nisou i Tsjekkia, Jelenia Góra i Polen og Dreux i Frankrike.


== Bilder ==

		
		


== Referanser ==


== Eksterne lenker ==
Offisielt nettsted 
(en) Bautzen – kategori av bilder, video eller lyd på Commons 
(en) Bautzen – galleri av bilder, video eller lyd på Commons
Moelva (Skien)

Moelva er en elv i Skien kommune i Telemark. Den har sitt utspring i Fjellvatnet og munner ut i det mindre Slettevann, som igjen renner ut i Hoppestadelva. Elva er en del av Skiensvassdraget. Den er utbygd til kraftproduksjon i kraftverkene Flittig og Mo.


== Referanser ==
Leningrad oblast

Leningrad oblast (Leningrad fylke, russisk: Ленинградская область–Leningradskaja oblast) er en oblast i Russland. Leningrad oblast ble etablert i 1927, og fikk da sitt navn etter revolusjonslederen Vladimir Lenin. Oblasten har beholdt sitt navn til tross for at byen Leningrad i 1991 tok tilbake sitt opprinnelige navn St. Petersburg. St. Petersburg by er ikke med i Leningrad oblast. Oblasten ble i 1993 et av de 89 (nå 85) geografiske områdene som ble føderasjonssubjekter i den russiske grunnloven.
Leningrad oblast har 1 669 205 innbyggere (2002) og dekker et areal på 84 500 km².De største byene i Leningrad oblast er Gattsjina (88 500 innb. i 2005), Vyborg (78 500), Sosnovyj Bor (66 500) og Tikhvin (62 300).Med virkning fra 1. januar 2006 ble det gjennomført en omfattende administrativ reform i Leningrad fylke. De 17 regionale enhetene ble delt inn i «småkommuner», med til sammen 222 enheter. I tillegg har byen Sosnovyj Bor en spesiell administrativ status på grunn av atomkraftverket som ligger her.


== Samarbeid med Nordland ==
Leningrad oblast etablerte vennskapsforbindelse med Nordland fylkeskommune allerede i 1987. Dette var første gang et sovjetisk fylke inngikk samarbeidsavtale med en region i Vest-Europa.  Det ble arrangert Nordlandsdager i Leningrad i 1989 og 1995, og tilsvarende Leningraddager i Nordland i 1990 og 1996. Det har blitt gjennomført et omfattende utvekslingsprogram mellom de to regionene, som bl.a. har omfattet kultur, idrett, helse, utdanning, ungdomsarbeid og demokratiutvikling. I april 2012 ble 25 års samarbeid markert med et arrangement i Narvik.
Det er inngått vennskapskommunesamarbeid mellom følgende kommuner i de to fylkene:

Ballangen – Tosno
Bodø – Vyborg
Gildeskål – Lodejnoje Pole
Narvik – Kingisepp
Steigen – Podporozje
Tysfjord – Kirisji
Vefsn – Volkhov


== Guvernører ==
Guvernører i Leningrad oblast:

Aleksandr Beljakov 1994-1996 (leder av fylkesadministrasjonen fra 1991)
Vadim Gustov 1996-1998
Valerij Serdjukov 1998-2012
Aleksandr Drozdenko 2012-Valerij Serdjukov rykket opp til å bli guvernør da Vadim Gustov gikk inn i Primakovs regjering i september 1998. Senere ble Serdjukov gjenvalgt som guvernør både i 1999 og 2003, og ble senere også utnevnt som guvernør av President Vladimir Putin etter at han – etter gisseldramaet i Beslan – bestemte seg for å ta kontroll over guvernør-stillingene.
Aleksandr Drozdenko tiltrådte som guvernør 28. mai 2012. 


== Eksterne lenker ==
(ru) Offisielt nettsted 
(en) Leningrad Oblast – kategori av bilder, video eller lyd på Commons 
Russland.no – Informasjon om blant annet økonomi, lovgivning, kultur og turisme
Albert Collett Paus

Albert Collett Paus (født 21. oktober 1946 i Tromsø) er en norsk lege, dr. med. og revmakirurg.Han er utdannet lege (LRCP & SI) i Dublin i 1971 og ble dr.med. ved Universitetet i Oslo i 1994, og er spesialist i generell kirurgi (1980) og ortopedisk kirurgi (1989).
Han var sjeflege ved Aker sykehus 1991–1992 og har hatt sin egen klinikk, Homansbyens kirurgiske poliklinikk. Han har senere vært sjeflege ved Oslo Sanitetsforenings Revmatismesykehus (1993–2000) og avdelingsoverlege ved Revmakirurgisk avdeling på Rikshospitalet (fra 2000).
Han var leder for Yngre legers forening 1986–1987 og leder i Norsk Forening for Revmakirurgi 1995–1999, og har vært medlem av Legeforeningens landsstyre (1983–89). Han var medlem av Legefordelingsrådet 1988–89, formann for Utvalget for medisinsk lederutdannelse, leder for rådgivende utvalg for legers stillingsstruktur 1986–90, medlem av spesialitetskomiteen i samfunnsmedisin 1984–85, av spesialitetskomiteen i generell kirurgi 1982–85 og av spesialitetskomiteen i ortopedisk kirurgi 1985–89.
Han regnes som en pioner innen artroskopi i Norge. Han var den første som tok sin doktorgrad i Norge innen revmakirurgi, i 1994. I avhandlingen påviste han at operasjon i betent leddhinne hos leddgiktpasienter reduserer smerter og hevelse i leddet hos de fleste pasienter og bedrer deres funksjon. I 2000 utførte han den første operasjonen ved det nye Rikshospitalet. I 2006 arbeidet han med jordskjelvofre i Mansehra-området i Pakistan, i nærheten av Kashmir, for Leger Uten Grenser. I 2007 deltok han i humanitært arbeid i Port Harcourt i Nigeria for Leger Uten Grenser.Han mottok Erik Kåss' ærespris i 1993.Han er sønn av kirurgen Bernhard Paus og den humanitære lederen Brita Collett, og er barnebarn av kirurg og president i Norges Røde Kors Nikolai Nissen Paus og av brukseier Axel Collett. Han er oppkalt etter oldefaren Albert Collett. Han er bror av tidligere statssekretær Lucie Paus Falck og investoren Nikolai Bent Paus.
Han var første gang gift med Mary Shivnen og andre gang med professor dr.med. Signe Flottorp. Han har fire barn.


== Publikasjoner ==
Arthroscopic evaluation of the knee joint before and after open synovectomy in patients with chronic inflammatory joint disease : prognostic importance and comparison with clinical, radiological and laboratory variables, 1994


== Referanser ==


== Eksterne lenker ==
Intervju, Leger Uten Grenser

(no) Publikasjoner av Albert Collett Paus i BIBSYS

(no) Publikasjoner av Albert Collett Paus i forskningsdokumentasjonssystemet CRIStin
Ripoll

Ripoll er en liten by i Catalonia og er hovedstad til Ripollès egn, i provinsen Girona. Byen har cirka 11 000 innbyggere (2006), og ligger 100 km fra Barcelona og 100 km fra Girona. Den ligger på en høyde på 690 meter over havet. Ripoll har et veldig viktig romersk kloster som heter Monestir de Santa Maria de Ripoll, som ble bygget i år 888. 
Byen ligger mellom fire fyeller: Sant Bartomeu, Sant Antoni, Sant Roc og el Catllar. Ripoll ligger også ved to elver som heter Ter og Freser.


== Eksterne lenker ==
Offisielt nettsted 
(en) Ripoll – kategori av bilder, video eller lyd på Commons
Flandern rundt 2007

Flandern rundt 2007 var den 91. utgaven av rittet og fant sted den 8. april.
José Vicente Garcia Acosta (Caisse d'Epargne), Laurent Mangel (AG2R), Enrico Franzoi (Lampre), Maarten Tjallingii (Skil-Shimano), Aleksandr Kuschynski (Liquigas), Evert Verbist (Chocolade Jacques) og David Boucher (Landbouwkrediet) gikk i et tidlig brudd, og fikk følge av Fabian Cancellara og Gert Steegmans 33 km før mål.
Gruppen ble tatt igjen av hovedfeltet ved inngangen til Muur der Alessandro Ballan støtet fra feltet sammen med Leif Hoste. Forhåndsfavoritt Tom Boonen klarte aldri å svare, og sterke ryttere som Karsten Kroon og Tomas Vaitkus måtte gi opp forsøkene på å komme opp til tet-duoen.
Ballan trakk opp sprinten i Meerbreke og alt lå an til seier for Hoste, men Ballan snek seg foran på de siste meterne. Luca Paolini kom på 3.-plass, like foran Kroon og Vaitkus. 
Alberto Contador beholdt ledelsen i ProTouren.


== Brugge-Meerbeke, 255 km ==
08-04-2007


== Eksterne lenker ==
Offisielt nettsted 
(en) 2007 Ronde van Vlaanderen – kategori av bilder, video eller lyd på Commons
Eirik Andreas Vik

Eirik Andreas Vik (født 6. mai 1989) er en norsk tegneserieskaper fra Vågstranda i Rauma kommune. Vik er best kjent for tegneserien Arild, som blant annet er trykt i avisen Romsdals Budstikke og tegneserieantologien FLEIP. Tegneserien er også utgitt i fire album og to julehefter. Vik står også bak stripeserien Ida Gylff, som var semifinalist i Dagbladets tegneseriekonkurranse i 2011. I 2007 var Vik invitert som gjest på tegneseriefestivalene Vossastreken og Raptus, mens han i 2010 var «artist in residence» på Raptus. Eirik Andreas Vik ble i mars 2008 tildelt Latterstipendet, mens han i juni 2009 fikk GNIST-stipendet.


== Bibliografi ==
2007 – Arild (Laksevåg forlag, ISBN 978-82-996530-8-4)
2007 – Arild på nye eventyr (Laksevåg forlag, ISBN 978-82-92886-04-5)
2007 – En jul uten Arild (Laksevåg forlag, ISBN 978-82-92886-06-9)
2008 – Arild versus Graff (Laksevåg forlag, ISBN 978-82-92886-10-6)
2009 – Arild og julehatten (Laksevåg forlag, ISBN 978-82-92886-11-3)
2010 – Arilds episke sydentur (Laksevåg forlag, ISBN 978-82-92886-12-0)Viks serie «Arild» har også vært med i «Nettserier.no: unplugged», «Godt Nytt» og tegneserieantologien «Fleip»


== Eksterne lenker ==
Arild-tegneserier hos Nettserier.no


=== Omtaler ===
Serietegner på 13. året,  Dagbladet, 28. juni 2007
Eirik fikk stipend på 10 000 kroner, Åndalsnes Avis 29. juni 2009
Vågstranda-tegner artist in residence, Romsdals Budstikke 9. oktober 2010
Tegner egen fremtid, Aftenposten 15. februar 2011
«Ida Gylff», Dagbladet 15. juni 2011
Adam Rapacki

Adam Rapacki (født 24. desember 1909 i Lviv i Ukraina, død 10. oktober 1970 i Warszawa) var en polsk politiker og økonomi. I mellomkrigstiden tilhørte han forskjellige sosialistiske organisasjoner. Etter andre verdenskrig ble han medlem av Polens forente arbeiderparti. Mellom 1948 og 1968 var han medlem av det polske politbyrået. I 1947 ble han utnevnt til minister for skipsfart, og tre år senere til minister for høyere utdanning.
Fra 1956 til 1968 var han utenriksminister i Józef Cyrankiewicz' regjering. 2. oktober 1957 presenterte han i FN en plan for en atomvåpenfri sone i Sentral-Europa (som omfattet Tsjekkoslovakia, Polen, Øst- og Vest-Tyskland) – kjent som «Rapacki-planen».


== Referanser ==
Therese Borssén

Therese Kristina Borssén (født 12. desember 1984 i Rättvik) er en svensk alpinist.
I november 2003 kjørte hun sitt første verdenscuprenn, et storslalåmrenn i Park City. Allerede i sitt andre renn kom hun på 13.-plass, og fikk sine første verdenscuppoeng. Den første seieren i verdenscupen kunne hun feire 29. desember 2006, da hun vant kveldsslalåmrennet i Semmering.
Therese Borssen deltok under VM 2005, og tok en overraskende femteplass i slalåm. Under OL 2006 i Torino kom hun på åttendeplass, i slalåmrennet under OL 2010 i Vancouver kom hun på 21.-plass.


== Pallplasseringer i verdenscupen ==


== Referanser ==


== Eksterne lenker ==
(en) Therese Borssén – kategori av bilder, video eller lyd på Commons 
(en) Therese Borssén – Olympics.com 
(en) Therese Borssén – Olympic.org 
(en) Therese Borssén – Olympedia 
(en) Therese Borssén – Sports-Reference (OL-resultater – arkivert) 
(sv) Therese Borssén – Sveriges olympiske komité 
(en) Therese Borssén – FIS (alpint) 
(en) Therese Borssén – ski-db.com 
(en) Therese Borssén – TheSports.org 
Therese Borsséns hjemmeside
Gunnar Nordahl

Gunnar Nordahl (født 19. oktober 1921, død 15. september 1995) var en svensk fotballspiller best kjent for sin periode i AC Milan mellom 1949 og 1956.
Han startet sin karriere i Degerfors IF, før han gikk til IFK Norrköping. Han vant fire serietitler med Norrköping og scoret en gang syv mål i en kamp. I sin periode i svensk fotball scoret han 149 mål på 172 kamper.
22. januar 1949 gikk han til AC Milan. Samme året gikk også landsmennene Gunnar Gren og Nils Liedholm til Milan og de dannet etter hvert den berømte spisstrioen Gre-No-Li. I sine åtte år i AC Milan ble han toppscorer i Serie A i fem av dem. Nordahl er Milans største toppscorer gjennom tidene med, 210 ligamål på 257 kamper. Han er fortsatt den tredje mest scorende i Serie A sin historie med til sammen 225 mål på 291 kamper. Bare Silvio Piola og Francesco Totti har flere mål i den italienske toppdivisjonen, noe som gjør ham til den mestscorende i Serie A som ikke er fra Italia. Etter at han dro fra Milan, spilte han to sesonger i AS Roma.
Nordahl ble første gang kalt opp til Sverige i 1945. I Sommer-OL 1948 hjalp han landslaget og vinne fotballturneringen, samtidig ble han turneringens toppscorer. Etter at han gikk til AC Milan måtte han slutte på grunn av at det på den tiden var forbud mot profesjonelle spillere på landslaget. På sine 33 kamper for landslaget scoret han 44 mål.
Han har også prøvd seg som trener blant annet for AS Roma og AIK.


== OL-medaljer ==
1948  London -  Gull i fotball  Sverige


== Meritter ==
Serie A 2 ganger
Serien i Sverige 4 ganger
Den svenske cupen 1 gang
Coppa Latina 2 ganger
Fotballturneringen under OL i 1948
Toppscorer i fotballturneringen i OL i 1948
Toppscorer i italiensk Serie A 5 ganger
Toppscorer i øverste divisjon i Sverige 4 ganger


== Eksterne lenker ==
(en) Gunnar Nordahl – Olympedia 
(en) Gunnar Nordahl – Sports-Reference (OL-resultater – arkivert) 
(en) Gunnar Nordahl – databaseOlympics.com (arkivert) 
(sv) Gunnar Nordahl – Sveriges olympiske komité 
(en) Gunnar Nordahl – FIFA 
(en) Gunnar Nordahl – Transfermarkt 
(en) Gunnar Nordahl – national-football-teams.com 
(en) Gunnar Nordahl – WorldFootball.net 
(en) Gunnar Nordahl – FootballDatabase.eu 
(en) Gunnar Nordahl – Soccerway 
Hans internasjonale kamper og mål
Fylkesvei 7682

Fylkesvei 7682 går mellom Holmstad og Selnes i Sortland kommune.
Veien tar av fra riksvei 820 på Selnes ved Sortlandssundet og går opp til Storvasshøgda (ca. 165 moh). Derfra følger veien Holmstaddalens nordside ned til Holmstad i Eidsfjorden. Veien passerer Storvatnet (135 moh.), som er hovedvannkilde for Sortland tettsted.
Frem til 2019 hadde veien betegnelsen fylkesvei 951.


== Kommuner og knutepunkter ==

 SortlandBlåheiveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7682
(no) Statens vegvesen – trafikkmeldinger
Kristina Andersson

Kristina Andersson (født 20. mai 1965 i Frösön) er en tidligere svensk alpinist. På slutten av 1980-årene til midten av 1990-årene var hun en  av verdens fremste slalåm- og storslalåmkjører.
7. januar 1996 vant Andersson i slovenske Maribor sin eneste seier i verdenscupen. Under VM 1993 i Morioka havnet hun like utenfor seierspallen med en fjerdeplass. Hun la opp etter OL 1998 i Nagano.


== Pallplasseringer i verdenscupen ==


== Referanser ==


== Eksterne lenker ==
(en) Kristina Andersson – Olympedia 
(en) Kristina Andersson – Sports-Reference (OL-resultater – arkivert) 
(sv) Kristina Andersson – Sveriges olympiske komité 
(en) Kristina Andersson – FIS (alpint) 
(en) Kristina Andersson – ski-db.com
Fylkesvei 7654

Fylkesvei 7654 går mellom Rottåsen og Guvåg i Bø kommune.
Frem til 2019 hadde veien betegnelsen fylkesvei 913.


== Kommuner og knutepunkter ==

 BøGuvågveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7654
(no) Statens vegvesen – trafikkmeldinger
Fylkesvei 7656

Fylkesvei 7656 går mellom Rise og Hovden i Bø kommune. Veien er 17,4 km lang og har asfaltdekke.
Veien tar av fra riksvei 820 på Rise og går over det lave eidet til Eidspollen, følger sjøen til Sandvika (ved Nykan), går over Sandvikhalsen og ned dalen til Nykvåg, og videre langs sjøen til Hovden. Under fjellet Tussen sør for Hovden er veien svært smal.
Frem til 2019 hadde veien betegnelsen fylkesvei 915.


== Kommuner og knutepunkter ==

 BøHovdenveien 

Endepunkt HovdenNykvågveien 
Regine Normanns vei 

SandvikaMalnes


== Referanser ==


== Eksterne lenker ==
Kartverkets norgeskart
Vegvesenets vegkart

(no) Statens vegvesen – trafikkmeldinger Fv7656
(no) Statens vegvesen – trafikkmeldinger
Fylkesvei 7646

Fylkesvei 7646 går mellom Straume og Ramberg i Bø kommune. Veien er 9,4 km lang.
Frem til 2019 hadde veien betegnelsen fylkesvei 901.


== Kommuner og knutepunkter ==

 Bø


== Referanser ==


== Eksterne lenker ==
Kartverkets norgeskart
Vegvesenets vegkart

(no) Statens vegvesen – trafikkmeldinger Fv7646
(no) Statens vegvesen – trafikkmeldinger
Fylkesvei 7668

Fylkesvei 7668 går mellom Stø og Myre i Øksnes kommune.
Frem til 2019 hadde veien betegnelsen fylkesvei 935.


== Kommuner og knutepunkter ==

 ØksnesStøveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7668
(no) Statens vegvesen – trafikkmeldinger
Triforce

Triforce («trekraften») er et kjent symbol fra The Legend of Zelda-serien. Den består av tre triangler som representerer tre forskjellige kvaliteter. De tre trianglene inneholder en del av makten til de tre gudinnene som skapte Hyrule, landet hvor mye av handlingen i The Legend of Zelda-serien utspiller seg.


== Deler ==
Triforce er delt opp i tre deler:

Triforce of Power (Makt)
Triforce of Courage (Mot)
Triforce of Wisdom (Visdom)Triforce er kraften i Hyrule, og kan kun bestettes av den hvis hjerte er i balanse mellom visdom, makt og mot. Hvis man ikke har like mye av disse kvalitetene vil man ikke motta hele Triforcen. I spillet The Legend of Zelda: Ocarina of Time forsøker den onde Ganon å stjele Triforcen, men siden hans hjerte ikke er i balanse får han kun en av de tre triangelene som Triforcen består av. Triangelet han får er den som representerer kvaliteten som står sterkest i hans hjerte, nemlig makt (the Triforce of Power). Når dette skjer gis de to andre delene, mot og visdom, til to personer som best passer kvalitetene de representerer. I serien er dette henholdsvis Link og Prinsesse Zelda.
Når hele Triforcen er samlet, kan den som rører den få innvilget et ønske.
de tre gudinenne har også navn: Power; Din, Courage; Farore, Wisdom; Nayru.


== Forsegling ==
The Triforce befinner seg i en parallell dimensjon til Hyrule, det såkalte Sacred Realm. For å komme inn hit må en åpne The Door of Time og The Seven Seals med «Song of Time» og de «Three Spiritual stones».
Otto Berg

Otto Jakobsen Berg (født 24. august 1906 i Molde, død 10. april 1991 i Bærum) var en norsk lengdehopper og turner. Han representerte klubbene Molde FIL, Torshaug IF og Oslo Politis IL.


== Karriere ==
Berg tok sølv i lengde under EM i friidrett 1934 i Torino med 7,31 m. Berg var norsk flaggbærer i sommer-OL 1936 i Berlin. Under samme sommer-OL kom han på tiendeplass med et hopp på 7,30 m.Han ble norgesmester i lengde i 1931 og i årene 1934–1936, og på 100 meter i 1935. Han har også en rekke medaljer i hopp uten tilløp. I 1935 flyttet han den norske rekorden til Per Oscar Andersen i lengde uten tilløp med 11 cm til 3,445 m under NM, og senere samme år til 3,47 m. Den rekorden ble stående i hele 21 år. For hoppet mottok han kongepokalen, og han fikk igjen pokalen året etter.
Bergs personlige rekord i lengde på 7,53 m satte han i august 1934 på Bislett stadion. Resultatet var norsk rekord, og med det resultatet er han per 1. januar 2011 nummer 18 gjennom alle tider i Norge. I 1934 ble han tildelt Egebergs Ærespris.


== NM-medaljer ==


== Referanser ==


== Eksterne lenker ==
(en) Otto Berg – Olympics.com 
(en) Otto Berg – Olympic.org 
(en) Otto Berg – Olympedia 
(en) Otto Berg – Sports-Reference (OL-resultater – arkivert) 
(en) Otto Berg – World Athletics 
(en) Otto Berg – Track and Field Statistics
Godtfred Holmvang

Godtfred «Gotti» Holmvang (født 7. oktober 1917 i Bærum, død 19. februar 2006 i Vancouver) var en norsk tikjemper og alpinutøver. Han representerte IL Tyrving. Han drev også bandy, orientering, tennis og håndball.


== Karriere ==
Han vant gull i tikamp under EM 1946 med 6987 poeng, senere omregnet til 6566 poeng etter endringer i poengsystemet. Resultatet fra august 1946 på Bislett stadion ble Holmvangs karrierebeste. Han var norsk flaggbærer i sommer-OL 1948 i London. Holmvang kom på tiendeplass i dette sommer-OL. 
Han ble norgesmester i tikamp i 1939, 1946 og 1948. I tillegg ble han norgesmester på 110 meter hekk og 400 meter hekk i 1946. Han var tapende finalist i NM i bandy i 1937 for Grane, og ble nummer fire i NM i alpint kombinasjon i 1947.I 1946 ble han tildelt to av Norges mest høythengende idrettspriser: Egebergs Ærespris og Morgenbladets gullmedalje. 


=== Internasjonale mesterskap ===


=== NM-medaljer ===


== Referanser ==


== Eksterne lenker ==
(en) Godtfred Holmvang – Olympics.com 
(en) Godtfred Holmvang – Olympic.org 
(en) Godtfred Holmvang – Olympedia 
(en) Godtfred Holmvang – Sports-Reference (OL-resultater – arkivert) 
(en) Godtfred Holmvang – Track and Field Statistics